title: 2008/969/EF,Euratom: Kommissionens afgørelse af 16. december 2008 om det system for tidlig varsling, der skal anvendes af Kommissionens anvisningsberettigede og af forvaltningsorganerne

text:
               20.12.2008

               DA

               Den Europæiske Unions Tidende

               L 344/125

      KOMMISSIONENS AFGØRELSE

   af 16. december 2008
   om det system for tidlig varsling, der skal anvendes af Kommissionens anvisningsberettigede og af forvaltningsorganerne
   (2008/969/EF, Euratom)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til traktaten om oprettelse af Det Europæiske Atomenergifællesskab,
   under henvisning til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (1),
   under henvisning til Rådets forordning (EF) nr. 215/2008 af 18. februar 2008 om finansforordningen for den 10. Europæiske Udviklingsfond (2), og
   ud fra følgende betragtninger:

               (1)

               Kommissionen, der er ansvarlig for gennemførelsen af Den Europæiske Unions almindelige budget og af andre midler, der administreres af Fællesskaberne under overholdelse af princippet om forsvarlig økonomisk forvaltning, er forpligtet til at bekæmpe svig og anden ulovlig virksomhed, der påvirker Fællesskabernes finansielle interesser.

               (2)

               Kommissionens nuværende afgørelse om systemet for tidlig varsling (herefter benævnt »varslingssystemet«) bør erstattes af nærværende afgørelse som følge af ændringerne af artikel 93-96 i Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (herefter benævnt »finansforordningen«) og af de tilsvarende bestemmelser i Kommissionens forordning (EF, Euratom) nr. 2342/2002 af 23. december 2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget og som følge af henstillingerne fra Den Europæiske Tilsynsførende for Databeskyttelse (3).

               (3)

               Ved Kommissionens forordning (EF, Euratom) nr. 1302/2008 af 17. december 2008 om den centrale database om udelukkelser (4) oprettes en database med de relevante oplysninger om tredjeparter, der befinder sig i en situation, som udelukker dem fra at modtage tilskud og at deltage i procedurer for indgåelse af aftaler, og den giver institutionerne, herunder dem, der er anført i finansforordningens artikel 1, stk. 2, forvaltningsorganer, fællesskabsorganer omfattet af finansforordningens artikel 185 samt myndigheder i medlemsstaterne og i tredjelande, internationale organisationer og andre organer, der deltager i gennemførelsen af budgettet, adgang til denne database.

               (4)

               Formålet med systemet for tidlig varsling er at sikre formidlingen inden for Kommissionen og i dens forvaltningsorganer af oplysninger til tjenestebrug om tredjeparter, der kunne udgøre en trussel mod Fællesskabernes finansielle interesser og omdømme eller mod andre former for midler, der forvaltes af Fællesskaberne.

               (5)

               Da forvaltningsorganerne er anvisningsberettigede bemyndiget ved delegation fra Kommissionen til gennemførelse af aktionsbevillinger, bør de have adgang til systemet for tidlig varsling på samme måde som Kommissionens tjenestegrene med henblik på forvaltningen af administrations- og aktionsbevillingerne.

               (6)

               Det Europæiske Kontor for Bekæmpelse af Svig (OLAF) bør have adgang til systemet for tidlig varsling for at kunne udføre sine lovgivningsbestemte undersøgelsesopgaver, sin efterforskning og sine aktiviteter til forebyggelse af svig, som det udfører efter artikel 1, stk. 2, i Europa-Parlamentets og Rådets forordning (EF) nr. 1073/1999 af 25. maj 1999 om undersøgelser, der foretages af Det Europæiske Kontor for Bekæmpelse af Svig (OLAF) (5) og Rådets forordning (Euratom) nr. 1074/1999 af 25. maj 1999 om undersøgelser, der foretages af Det Europæiske Kontor for Bekæmpelse af Svig (OLAF) (6).

               (7)

               Regnskabsføreren er ansvarlig for forvaltningen af varslingssystemet. Den ansvarlige anvisningsberettigede, OLAF og den interne revisionstjeneste (IAS) bør være ansvarlige for at anmode om registrering, ændring og sletning af varslinger. For at sikre en tilstrækkelig kontrol bør sådanne anmodninger ske på et passende hierarkisk niveau.

               (8)

               I Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (7) fastsættes det, at Kommissionen ved sin behandling af personoplysninger skal overholde de i lovgivningen herom fastsatte krav samt kravene vedrørende overførsel af oplysninger, og at behandlingen af oplysninger skal forhåndskontrolleres af den europæiske tilsynsførende for databeskyttelse efter anmeldelse fra Kommissionens databeskyttelsesansvarlige.

               (9)

               Bestemmelserne om beskyttelse af personoplysninger bør fastslå rettighederne for de personer, hvis data er eller kan blive registreret i varslingssystemet, i overensstemmelse med udtalelsen fra den europæiske tilsynsførende for databeskyttelse. Hvad angår oplysninger, der registreres i varslingssystemet, bør der i forbindelse med retten til at blive underrettet, sondres mellem tredjeparter, som er fysiske personer, der har mere omfattende rettigheder vedrørende databeskyttelse, og juridiske personer.

               (10)

               Visse rettigheder vedrørende databeskyttelse er genstand for undtagelser, der er fastsat i artikel 20 i forordning (EF) nr. 45/2001, som bør vurderes i de enkelte tilfælde og anvendes midlertidigt. Ansvaret for at anvende disse undtagelser bør udelukkende ligge hos den tjenestegren, der er ansvarlig for at anmode om registrering, ændring, herunder berigtigelse og sletning, af de pågældende oplysninger.

               (11)

               Da undtagelser efter artikel 94 i finansforordningen vedrører særlige procedurer for indkøb/tilskud, bør sådanne varslinger ikke henhøre under niveau W5, men under en ny kategori, nemlig W1d, medens W5-varslinger udelukkende bør angive udelukkelsessituationer i forbindelse med alle indkøbs- og tilskudsprocedurer.

               (12)

               For at beskytte Fællesskabernes finansielle interesser skal den ansvarlige ved delegation bemyndigede anvisningsberettigede, i afventning af en beslutning fra Kommissionen om anvendelse af artikel 96 i finansforordningen, anmode om en foreløbig registrering af en varsling om udelukkelse, hvis den pågældende tredjeparts adfærd også betegner en alvorlig fejl i forbindelse med udøvelsen af hans/hendes erhverv, jf. finansforordningens artikel 93, stk. 1, litra c), for at sikre, at kontrakter eller tilskud ikke tildeles tredjeparten under en igangværende sanktionsprocedure.

               (13)

               Kommissionen skal overholde en række rådsforordninger til gennemførelse af fælles holdninger vedtaget på grundlag af artikel 15 i traktaten om Den Europæiske Union (fælles udenrigs- og sikkerhedspolitik — FUSP), ifølge hvilke det er forbudt, direkte eller indirekte, at stille midler og økonomiske ressourcer til rådighed for, eller anvende disse til fordel for, bestemte fysiske eller juridiske personer, grupper eller enheder —

         TRUFFET FØLGENDE AFGØRELSE:
   AFDELING 1
   ALMINDELIGE BESTEMMELSER
   Artikel 1
   Formål
   Med denne afgørelse oprettes Kommissionens system for tidlig varsling (herefter benævnt »varslingssystemet«) med henblik på gennemførelsen af Den Europæiske Unions almindelige budget og af andre midler forvaltet af Fællesskaberne.
   Artikel 2
   Definitioner
   I denne afgørelse forstås ved:

               —

               »tredjeparter«: ansøgere, tilbudsgivere, kontrahenter, leverandører, tjenesteydere og deres respektive underleverandører samt tilskudsansøgere, tilskudsmodtagere og deres kontrahenter samt enheder, der modtager finansiel støtte fra en modtager af et fællesskabstilskud efter finansforordningens artikel 120

               —

               »den ansvarlige ved delegation bemyndigede anvisningsberettigede«: den ved delegation fra Kommissionen bemyndigede anvisningsberettigede efter finansforordningens artikel 59, som er ansvarlig i henhold til de interne regler for gennemførelse af De Europæiske Fællesskabers almindelige budget (herefter benævnt »budgettet«).

         Artikel 3
   Varslinger
   1.   Varslinger skal indeholde følgende oplysninger:

               a)

               oplysninger til identifikation af tredjeparter, som udgør en trussel mod Fællesskabernes finansielle interesser og omdømme eller mod andre midler, der forvaltes af Fællesskaberne, fordi de har begået eller mistænkes for at have begået svig eller alvorlige administrative fejl, er genstand for udlæg eller betydelige indtægtsordrer eller er udelukket i overensstemmelse med finansforordningen eller FUSP-relaterede finansielle restriktioner

               b)

               oplysninger om personer, der har beføjelse til at repræsentere eller kontrollere retlige enheder, som er tredjeparter, når disse personer selv udgør en trussel mod Fællesskabernes finansielle interesser og omdømme eller mod andre midler, der forvaltes af Fællesskaberne, af de grunde der er anført under litra a)

               c)

               varslingens art og årsagerne til, at tredjeparter som omhandlet under litra a), eller personer som omhandlet under litra b), udgør en sådan trussel, og eventuelt varslingens varighed og kontaktpersonen for den pågældende varsling.

         2.   Uden at dette berører artikel 1, stk. 2 og 3, i forordning (EF, Euratom) nr. 1302/2008, kan oplysninger i varslingssystemet kun anvendes med henblik på gennemførelsen af budgettet eller andre midler, der forvaltes af Fællesskaberne, herunder procedurer for tildeling af tilskud og for indgåelse af aftaler samt betalinger til tredjeparter.
   Det Europæiske Kontor for Bekæmpelse af Svig (OLAF) kan anvende oplysningerne til sine undersøgelser i henhold til forordning (EF) nr. 1073/1999 og forordning (Euratom) nr. 1074/1999 såvel som til sin efterforskningsvirksomhed og sine aktiviteter til forebyggelse af svig, herunder risikoanalyse.
   Artikel 4
   Forvaltning af varslingssystemet
   1.   Kommissionens regnskabsfører eller dennes ansatte, til hvem han/hun har uddelegeret visse opgaver i henhold til finansforordningens artikel 62 (herefter benævnt »regnskabsføreren«), er ansvarlig for forvaltningen af varslingssystemet og for at træffe de nødvendige tekniske foranstaltninger.
   Regnskabsføreren registrerer, ændrer eller sletter varslinger efter anmodning fra den ansvarlige ved delegation bemyndigede anvisningsberettigede, OLAF og den interne revisionstjeneste (IAS).
   2.   Regnskabsføreren træffer gennemførelsesforanstaltninger vedrørende tekniske aspekter og fastlægger de dertil knyttede støtteprocedurer, bl.a. vedrørende sikkerhed.
   Han/hun underretter Kommissionens tjenestegrene og forvaltningsorganer om disse foranstaltninger.
   Artikel 5
   Anmodninger om registrering, ændring eller sletning af varslinger
   1.   Alle anmodninger om registrering, ændring eller sletning af varslinger skal rettes til regnskabsføreren.
   Kun den ansvarlige ved delegation bemyndigede anvisningsberettigede, generaldirektøren eller en direktør i OLAF eller IAS kan indgive sådanne anmodninger. Til dette formål anvender de den model, der findes i bilaget.
   2.   En tjenestegren, som har konstateret, at en tredjepart befinder sig i en af de situationer, der er beskrevet i artikel 9, sender en anmodning om en varsling til regnskabsføreren, med kopi til den kontaktperson for varslinger, der er omhandlet i artikel 7, også selv om den pågældende tredjepart allerede er genstand for en varsling.
   3.   I overensstemmelse med den i stk. 2 beskrevne procedure skal den tjenestegren, der har anmodet om en varsling, med anvendelse af den model, der findes i bilaget, give regnskabsføreren meddelelse om:

               a)

               enhver ændring af de oplysninger, der findes i den pågældende varsling

               b)

               sletning af den pågældende varsling, når årsagen til varslingen er ophørt.

         Dog kan der ved registreret meddelelse gives oplysning om en ændring vedrørende kontaktpersonen for varslinger.
   4.   Den tjenestegren, der har anmodet om registrering af en varsling, er også ansvarlig for, at der træffes koordinerende foranstaltninger vedrørende budgetgennemførelsen som følge af en sådan varsling, i overensstemmelse med artikel 15-22.
   5.   Aktivering af en varsling vedrørende en person med beføjelse til at repræsentere eller kontrollere en given juridisk person eller til at træffe beslutninger på dennes vegne kræver en supplerende anmodning, som er forskellig fra anmodningen vedrørende den pågældende juridiske person.
   Artikel 6
   Adgang til og anvendelse af varslingssystemet
   1.   Kommissionens tjenestegrene og forvaltningsorganer har direkte adgang til oplysningerne i varslingssystemet via Kommissionens regnskabssystem (ABAC).
   Den tjenestegren i Kommissionen eller det forvaltningsorgan, der har ansvar for et lokalt system, kan anvende det pågældende system til at få adgang til oplysningerne i varslingssystemet, forudsat at overensstemmelse mellem dataene i det lokale system og i ABAC-regnskabssystemet kan garanteres.
   2.   Den ansvarlige ved delegation bemyndigede anvisningsberettigede eller hans/hendes ansatte kontrollerer, om der findes en varsling i varslingssystemet vedrørende tredjeparter i følgende tilfælde:

               a)

               ved specifikke budgetmæssige forpligtelser: inden en sådan forpligtelse indgås

               b)

               ved samlede budgetmæssige forpligtelser: inden en specifik retlig forpligtelse afskrives på den samlede forpligtelse

               c)

               ved foreløbige budgetmæssige forpligtelser: inden indgåelsen af den retlige forpligtelse, der medfører ret til efterfølgende betalinger.

         Når de i litra c) omhandlede forpligtelser dækker betaling til ansatte og godtgørelse af rejseudgifter i forbindelse med deltagelse i møder og konkurrencer, er forpligtelsen til forudgående kontrol af registreringer af varslinger ikke gældende.
   Ved indkøbs- og tilskudsprocedurer kontrollerer den ansvarlige ved delegation bemyndigede anvisningsberettigede eller hans/hendes ansatte, om der foreligger en varsling senest inden beslutningen om ordre- eller tilskudstildeling træffes.
   Når den ordregivende myndighed begrænser antallet af ansøgere, der skal opfordres til at afgive et bud eller forhandle i forbindelse med et begrænset udbud, konkurrencepræget dialog eller en procedure med forhandling efter offentliggørelse af en udbudsbekendtgørelse, skal en sådan kontrol foretages, inden udvælgelsen af ansøgere er afsluttet.
   Hvad angår underleverandører, der skal undergives en forudgående godkendelse, kan den ansvarlige ved delegation bemyndigede anvisningsberettigede eller hans/hendes ansatte, på grundlag af den ansvarliges risikoanalyse, beslutte ikke at kontrollere, om der findes en varsling i varslingssystemet.
   3.   Den ansvarlige ved delegation bemyndigede anvisningsberettigede eller hans/hendes ansatte kontrollerer i overensstemmelse med stk. 2, om der findes en varsling i varslingssystemet vedrørende en person med beføjelse til at repræsentere eller kontrollere den pågældende tredjepart eller til at træffe beslutninger på dennes vegne, i følgende tilfælde:

               a)

               hvis den ansvarlige ved delegation bemyndigede anvisningsberettigede eller hans/hendes ansatte på grundlag af den ansvarliges risikoanalyse anser, at en sådan kontrol er nødvendig

               b)

               hvis de dokumenter, som den ansvarlige ved delegation bemyndigede anvisningsberettigede eller hans/hendes ansatte har udbedt sig som bevis for, at den pågældende tredjepart ikke befinder sig i en af de i finansforordningens artikel 93, stk. 1, omhandlede situationer, vedrører sådanne personer.

         4.   Den kontaktperson for varslinger, der er omhandlet i artikel 3, stk. 1, litra c), stiller efter anmodning alle relevante oplysninger til rådighed for den ansvarlige ved delegation bemyndigede anvisningsberettigede eller hans/hendes ansatte. For så vidt angår varslinger om udelukkelse, finder artikel 12 i forordning (EF, Euratom) nr. 1302/2008 anvendelse.
   5.   Stk. 2-4 finder også anvendelse på forskudskonti for udgifter over 300 EUR. I så tilfælde skal forskudsbestyreren, inden der indgås en retlig forpligtelse med en tredjepart, undersøge, om der findes en varsling i varslingssystemet på grundlag af oplysninger, han/hun har modtaget.
   Artikel 7
   Kontaktpersoner for varslinger
   1.   Generaldirektøren for OLAF eller IAS og hver ved delegation bemyndiget anvisningsberettiget udpeger mindst én tjenestemand eller midlertidigt ansat under hans/hendes tilsyn til kontaktperson for varslinger.
   Han/hun meddeler listen over de udpegede personer og enhver ændring deraf til regnskabsføreren.
   2.   Kontaktpersonen kan konsultere listen over alle tredjeparter eller personer med beføjelse til at repræsentere eller kontrollere tredjeparter eller til at træffe beslutninger på deres vegne, for hvilke der er registreret en varsling. Hvad angår anliggender vedrørende varslingssystemet, varetager han/hun forbindelsen mellem tjenestegrenen og regnskabsføreren. Han/hun bistår også tjenestegrenen ved overførslen af oplysninger om varslinger, som tjenestegrenen har anmodet om, og når det gælder de foranstaltninger, der skal træffes som følge af varslingerne.
   3.   Regnskabsføreren offentliggør regelmæssigt en ajourført liste over alle kontaktpersoner for varslinger på det interne websted for Generaldirektoratet for Budget.
   Artikel 8
   Databeskyttelse og de registreredes rettigheder
   1.   I udbuddene og forslagsindkaldelserne og, hvis sådanne ikke anvendes, inden tildelingen af kontrakter eller tilskud, underretter den ansvarlige ved delegation bemyndigede anvisningsberettigede eller hans/hendes ansatte den pågældende tredjepart om, hvilke oplysninger om ham/hende der vil kunne indgå i varslingssystemet, og til hvilke enheder oplysningerne vil kunne meddeles. Hvis tredjeparterne er retlige enheder, underretter den ansvarlige ved delegation bemyndigede anvisningsberettigede eller hans/hendes ansatte også de personer, der har beføjelse til at repræsentere eller kontrollere eller til at træffe beslutninger inden for disse enheder.
   2.   Den tjenestegren, der har anmodet om registrering af en varsling, er ansvarlig for forbindelserne med den fysiske eller juridiske person, hvis data er indført i varslingssystemet (herefter benævnt »den registrerede«):

               a)

               Den underretter den registrerede om anmodningen om aktivering, ajourføring og sletning af enhver W5a-varsling om udelukkelse, som direkte berører ham, og angiver årsagen hertil.

               b)

               Den besvarer anmodninger fra registrerede om at rette unøjagtige eller ufuldstændige personoplysninger og alle andre anmodninger eller spørgsmål fra de pågældende.

         Dog kan den tjenestegren, der har anmodet om registrering af varslingen, beslutte, at de begrænsninger, der er omhandlet i artikel 20, stk. 1, i forordning (EF) nr. 45/2001, skal finde anvendelse.
   3.   Uden at dette berører de krav om underretning, som er anført i stk. 2, kan en behørigt identificeret fysisk person anmode regnskabsføreren om oplysning om, hvorvidt han/hun er registreret i varslingssystemet eller ej.
   Med forbehold af en beslutning truffet af den tjenestegren, der har anmodet om registreringen af varslingen, om, hvorvidt de begrænsninger, der er omhandlet i artikel 20, stk. 1, i forordning (EF) nr. 45/2001, skal finde anvendelse, underretter regnskabsføreren den pågældende skriftligt eller ad elektronisk vej om, hvorvidt han/hun er registreret i varslingssystemet eller ej.
   Hvis den pågældende er registreret, vedlægger regnskabsføreren de oplysninger, der findes i varslingssystemet om den pågældende. Han/hun giver den tjenestegren, der anmodede om registrering af den pågældende varsling, meddelelse herom.
   4.   Slettede varslinger skal være tilgængelige i udelukkende revisions- og undersøgelsesøjemed og må ikke være synlige for brugerne af varslingssystemet.
   Dog skal personoplysninger i varslinger, der vedrører fysiske personer, kun være tilgængelige i sådanne øjemed i fem år, efter at varslingen er slettet.
   AFDELING 2
   OPLYSNINGER REGISTRERET I VARSLINGSSYSTEMET
   Artikel 9
   Kategorier af varslinger
   Afhængigt af, af hvilken art eller hvor alvorlige de forhold, som den tjenestegren, der anmoder om registreringen, har fået kendskab til, er, opdeles varslingerne i følgende fem kategorier:

               1)

               W1, når oplysningerne giver tilstrækkeligt grundlag for at tro, at der sandsynligvis vil blive registreret forhold omfattende svig eller alvorlige administrative fejl, eller når der bør træffes forebyggende foranstaltninger som følge af udelukkelsen af en tredjepart i henhold til finansforordningens artikel 94

               2)

               W2, når der for en tredjeparts vedkommende er konstateret alvorlige administrative fejl eller svig

               3)

               W3, når en tredjepart er genstand for enten en verserende retssag, der har foranlediget meddelelse om udlæg, eller for retsforfølgning på grund af alvorlige administrative fejl eller svig

               4)

               W4, når tredjeparter er genstand for indtægtsordrer udstedt af Kommissionen, som overstiger et vist beløb, og hvor betalingen heraf er betydeligt forsinket

               5)

               W5, når en tredjepart er udelukket i overensstemmelse med finansforordningen eller rådsforordninger, der medfører FUSP-relaterede finansielle restriktioner.

         Artikel 10
   W1-varslinger
   1.   OLAF anmoder om aktivering af en W1a-varsling, når dets undersøgelser på et tidligt stadium giver et tilstrækkeligt grundlag for at tro, at der sandsynligvis vil blive konstateret svig eller alvorlige administrative fejl i forbindelse med tredjeparter, især sådanne som modtager eller har modtaget fællesskabsmidler. OLAF underretter kontaktpersonen for varslinger i den berørte tjenestegren om sådanne anmodninger.
   2.   OLAF og IAS anmoder om aktivering af en W1b-varsling, når deres undersøgelser giver et tilstrækkeligt grundlag for at tro, at der sandsynligvis vil blive registreret endelige forhold omfattende svig eller alvorlige administrative fejl i forbindelse med tredjeparter, især sådanne, som modtager eller har modtaget fællesskabsmidler. De underretter kontaktpersonen i den berørte tjenestegren om sådanne anmodninger.
   3.   Den ansvarlige ved delegation bemyndigede anvisningsberettigede anmoder om aktivering af en W1c-varsling, når undersøgelser foretaget af Revisionsretten eller hans/hendes interne revisionsenhed eller enhver anden revision eller undersøgelse, som er foretaget under hans/hendes ansvar, eller som han/hun har fået kendskab til, giver et tilstrækkeligt grundlag for at tro, at der sandsynligvis vil blive registreret endelige forhold omfattende alvorlige administrative fejl eller svig i forbindelse med tredjeparter, især sådanne, som modtager eller har modtaget fællesskabsmidler under hans/hendes ansvar.
   4.   Den ansvarlige ved delegation bemyndigede anvisningsberettigede anmoder om aktivering af en W1d-varsling, når han/hun udelukker en ansøger eller tilbudsgiver fra at blive tildelt en kontrakt eller et tilskud under en given procedure, i overensstemmelse med artikel 94, litra a) eller b), i finansforordningen.
   Varslinger om udelukkelse i henhold til artikel 10, stk. 4, i forordning (EF, Euratom) nr. 1302/2008 betragtes i forbindelse med varslingssystemet som W1d-varslinger.
   5.   En W1-varsling forbliver aktiv i højst seks måneder. Den slettes automatisk. Hvis det er nødvendigt at bevare varslingen, og den ikke kan erstattes af en anden type varsling inden for denne periode, skal der fremsættes en ny anmodning.
   Artikel 11
   W2-varslinger
   1.   OLAF og IAS anmoder om aktivering af en W2a-varsling, når deres undersøgelser fører til, at der konstateres alvorlige administrative fejl eller svig, som involverer tredjeparter, især sådanne, som modtager eller har modtaget fællesskabsmidler.
   2.   Den ansvarlige ved delegation bemyndigede anvisningsberettigede anmoder om aktivering af en W2b-varsling, når Den Europæiske Revisionsret, hans/hendes interne revisionsenhed (Internal Audit Capability (IAC)) eller enhver anden revision eller undersøgelse, som er foretaget under hans/hendes ansvar, eller som han/hun har fået kendskab til, har givet anledning til skriftlig konstatering af alvorlige administrative fejl eller svig i forbindelse med tredjeparter, især sådanne, som modtager eller har modtaget fællesskabsmidler under hans/hendes ansvar.
   3.   En W2-varsling forbliver aktiv i højst seks måneder. Den slettes automatisk. Hvis det er nødvendigt at bevare varslingen, og den ikke kan erstattes af en anden type varsling inden for denne periode, skal der fremsættes en ny anmodning.
   Artikel 12
   W3-varslinger
   1.   Regnskabsføreren registrerer en W3a-varsling efter at have modtaget meddelelse fra Generalsekretariatet om udlæg foretaget over for en tredjepart.
   2.   Den ansvarlige ved delegation bemyndigede anvisningsberettigede anmoder om aktivering af en W3b-varsling, når det konstateres, at tredjeparter, især sådanne, som modtager eller har modtaget fællesskabsmidler under hans/hendes ansvar, er genstand for retslige procedurer på grund af alvorlige administrative fejl eller svig.
   Hvis undersøgelser foretaget af OLAF medfører sådanne retslige procedurer, eller OLAF tilbyder bistand eller følger sådanne procedurer op, anmoder OLAF om aktivering af den tilsvarende W3b-varsling.
   3.   En W3-varsling forbliver aktiv, indtil der er afsagt en retskraftig dom, eller sagen er afgjort på anden måde.
   Artikel 13
   W4-varslinger
   1.   Regnskabsføreren registrerer en W4-varsling vedrørende tredjeparter, som er genstand for indtægtsordrer udstedt af Kommissionen, som overstiger et vist beløb, og hvor betalingen heraf er betydeligt forsinket.
   2.   Regnskabsføreren fastsætter interne retningslinjer for, hvilke beløbstærskler der skal være gældende, og for, hvor stor en forsinkelse der medfører registrering i form af en W4-varsling.
   3.   En W4-varsling forbliver aktiv, så længe det skyldige beløb ikke er betalt. Regnskabsføreren sletter varslingen, når det skyldige beløb er betalt.
   Artikel 14
   W5-varslinger
   1.   Varslinger om udelukkelse i henhold til artikel 10, stk. 1, 2 og 3, i forordning (EF, Euratom) nr. 1302/2008 betragtes i forbindelse med varslingssystemet som W5a-varslinger.
   2.   En W5b-varsling registreres på anmodning af den tjenestegren i Kommissionen, der er ansvarlig for den relevante lovgivning vedrørende fysiske eller juridiske personer, grupper eller enheder, som er opført på en liste i overensstemmelse med en rådsforordning om anvendelse af FUSP-relaterede finansielle restriktioner, så længe udelukkelsen af den pågældende person, gruppe eller enhed er gældende. I varslingen skal der være en reference til den forordning, som medfører begrænsningerne, eller til den relevante gennemførelsesretsakt.
   3.   Registreringer af udelukkelsesvarslinger er undergivet følgende regler:

               a)

               Når den ansvarlige ved delegation bemyndigede anvisningsberettigede har til hensigt at udelukke en tredjepart i henhold til finansforordningens artikel 93, stk. 1, litra a), b), c), d) og e), skal han/hun give den pågældende tredjepart mulighed for skriftligt at give udtryk for sine synspunkter. Tredjeparten har hertil en frist på mindst 14 kalenderdage. Inden tredjeparten udelukkes i henhold til artikel 93, stk. 1, litra c), skal den ansvarlige ved delegation bemyndigede anvisningsberettigede høre Den Juridiske Tjeneste og Generaldirektoratet for Budget.
               I afventning af en eventuel beslutning fra Kommissionens side om udelukkelsens varighed skal den ansvarlige ved delegation bemyndigede anvisningsberettigede, i overensstemmelse med artikel 9, stk. 2, i forordning (EF, Euratom) nr. 1302/2008, anmode om foreløbig registrering af en varsling om udelukkelse og snarest muligt henvise sagen til Kommissionen. For at beskytte Fællesskabernes finansielle interesser kan den ansvarlige ved delegation bemyndigede anvisningsberettigede anmode om foreløbig registrering af en W5a-varsling om udelukkelse allerede inden den pågældende tredjepart har fået lejlighed til at give udtryk for sine synspunkter. Som et alternativ kan han/hun anmode om registrering af en W2-varsling.

               b)

               Når den ansvarlige ved delegation bemyndigede anvisningsberettigede har til hensigt at indlede proceduren i henhold til finansforordningens artikel 96, skal han/hun give den pågældende tredjepart lejlighed til skriftligt at give udtryk for sine synspunkter. Tredjeparten har hertil en frist på mindst 14 kalenderdage.
               Efter at have konsulteret Den Juridiske Tjeneste og Generaldirektoratet for Budget og i afventning af en eventuel beslutning fra Kommissionens side om den administrative sanktion skal den ansvarlige ved delegation bemyndigede anvisningsberettigede, i overensstemmelse med artikel 9, stk. 2, i forordning (EF, Euratom) nr. 1302/2008, anmode om en foreløbig W5a-varsling om udelukkelse, hvis tredjepartens adfærd også betegner en alvorlig fejl i forbindelse med udøvelsen af hans/hendes erhverv, jf. finansforordningens artikel 93, stk. 1.

               c)

               I enhver anmodning om endelig registrering af en W5a-varsling i henhold til finansforordningens artikel 93, stk. 1, litra b), c), e) eller f), skal den af Kommissionen fastsatte varighed af udelukkelsen angives.

         AFDELING 3
   VARSLINGERNES FØLGER FOR BUDGETGENNEMFØRELSEN
   Artikel 15
   Varslingernes indvirkning på budgettransaktioner
   1.   Regnskabsføreren suspenderer enhver betaling til en modtager, for hvem der er registreret en W2-, W3-, W4- eller W5-varsling. Han/hun underretter den ansvarlige ved delegation bemyndigede anvisningsberettigede og anmoder ham om at angive årsagerne til, at en betaling bør foretages på trods af, at der foreligger varslinger af kategori W2, W3b og W5a.
   2.   Undtagen når det gælder W5b-varslinger og W3a-varslinger som følge af arrest, skal der omgående foretages betaling af beløb, som har vist sig rent faktisk at være skyldige efter den kontrol, der er foretaget af den ansvarlige ved delegation bemyndigede anvisningsberettigede i forbindelse med suspenderingen af tidsfristen for betalinger i overensstemmelse med artikel 106, stk. 4, i forordning (EF, Euratom) nr. 2342/2002 eller med kontrakt- eller tilskudsbestemmelserne, jf. artikel 18, stk. 1, litra b), og artikel 22, stk. 1, litra a).
   Regnskabsføreren kan dog først frigive den suspenderede betaling efter modtagelsen af en begrundet bekræftelse fra den ansvarlige ved delegation bemyndigede anvisningsberettigede af, at betalingen skal gennemføres. Hvis denne bekræftelse ikke foreligger, forbliver betalingen suspenderet, og betalingsordren skal i givet fald sendes tilbage til den ansvarlige ved delegation bemyndigede anvisningsberettigede.
   Hvis en betaling er foretaget ved modregning efter artikel 73 i finansforordningen og artikel 83 i forordning (EF, Euratom) nr. 2342/2002 som følge af en W4-varsling, eller hvis en betaling er foretaget som følge af udlæg, skal regnskabsføreren udstede en behørigt registreret meddelelse herom.
   3.   Der kan ikke i forbindelse med en tredjepart, der er genstand for en W5-varsling, indgås nogen specifik budgetforpligtelse, ikke registreres nogen specifik retlig forpligtelse i budgetregnskaberne baseret på en samlet forpligtelse og ikke indgås nogen retlig forpligtelse baseret på en foreløbig forpligtelse.
   Artikel 16
   Følger af en W1-varsling
   En W1-varsling registreres udelukkende til orientering og kan kun medføre øgede kontrolforanstaltninger.
   Artikel 17
   Følger af en W2-, W3b-, eller W4-varsling for procedurerne for kontrakt- eller tilskudstildeling
   1.   Hvis en W2-, W3b-, eller W4-varsling registreres på det tidspunkt, hvor den ansvarlige ved delegation bemyndigede anvisningsberettigede eller hans/hendes ansatte konsulterer varslingssystemet efter artikel 6, stk. 2, litra a), skal han, hvis det er muligt på det pågældende stadium af proceduren, underrette evalueringsudvalget for tildelingen af den pågældende kontrakt eller det pågældende tilskud om, at der foreligger en sådan varsling, for så vidt som en sådan varsling udgør et nyt element, der bør undersøges i forbindelse med udvælgelseskriterierne for den pågældende kontrakt eller det pågældende tilskud. Den ansvarlige ved delegation bemyndigede anvisningsberettigede skal tage hensyn til denne oplysning, især hvis den tredjepart, der er registret i varslingssystemet, figurerer øverst på evalueringsudvalgets liste.
   2.   Hvis den tredjepart, for hvilken der er registreret en W2-, W3b-, eller W4-varsling, figurerer øverst på evalueringsudvalgets liste, træffer den ansvarlige ved delegation bemyndigede anvisningsberettigede, der tager behørigt hensyn til forpligtelsen til at beskytte Fællesskabets finansielle interesser og omdømme, til arten og alvoren af begrundelsen for varslingen, til kontraktens eller tilskuddets beløb og varighed og, i givet fald, til behovet for en hurtig gennemførelse, en af følgende beslutninger:

               a)

               at tildele kontrakten eller tilskuddet til den pågældende tredjepart på trods af registreringen i varslingssystemet, idet han/hun sikrer, at der træffes øgede overvågningsforanstaltninger

               b)

               hvis forekomsten af en sådan varsling objektivt sætter spørgsmålstegn ved den oprindelige vurdering af overholdelsen af udvælgelses- og tildelingskriterierne, at tildele kontrakten eller tilskuddet til en anden tilbudsgiver eller ansøger på grundlag af en vurdering af overholdelsen af udvælgelses- og tildelingskriterierne, som afviger fra evalueringsudvalgets vurdering, idet han/hun behørigt begrunder sin beslutning

               c)

               at afslutte proceduren uden at tildele nogen kontrakt, idet han/hun behørigt begrunder afslutningen i de oplysninger, som tilbudsgiveren modtager.

         Hvis den ansvarlige ved delegation bemyndigede anvisningsberettigede beslutter at afslutte proceduren i overensstemmelse med litra c), kan der anvendes en begrænset procedure med de tidsfrister, der er fastsat for hastetilfælde i artikel 142 i forordning (EF, Euratom) nr. 2342/2002, med henblik på tildeling af kontrakten gennem en ny procedure.
   Artikel 18
   Følger af en W2-, W3b-, eller W4-varsling for eksisterende kontrakter eller tilskud
   1.   Hvis der er registreret en W2-, W3b-, eller W4-varsling af årsager vedrørende opfyldelsen eller tildelingen af en igangværende kontrakt eller udbetalingen eller tildelingen af et igangværende tilskud eller med den pågældende tildelingsprocedure, kan den ansvarlige ved delegation bemyndigede anvisningsberettigede, efter at have taget behørigt hensyn til de pågældende risici, til varslingens art og dens begrundelse, til de følger, som den forventes at få for opfyldelsen af kontrakten eller for tilskuddet, særlig hvad angår kontraktens eller tilskuddets beløb og varighed og, i givet fald, til behovet for en hurtig gennemførelse, træffe en eller flere af følgende beslutninger:

               a)

               at lade kontrahenten eller modtageren fortsætte opfyldelsen af kontrakten eller modtagelsen af tilskuddet, med anvendelse af de foreskrevne øgede overvågningsforanstaltninger

               b)

               at suspendere fristen for betalinger i overensstemmelse med artikel 106, stk. 4, i forordning (EF, Euratom) nr. 2342/2002 med henblik på yderligere kontrol for at kunne konstatere, inden yderligere betaling foretages, at udgiften er støtteberettiget, og derefter betale de faktisk skyldige beløb

               c)

               at suspendere opfyldelsen af kontrakten eller tilskuddet i overensstemmelse med finansforordningens artikel 103 og 119

               d)

               at hæve kontrakten eller indstille tilskuddet, såfremt den pågældende aftale indeholder bestemmelser herom.

         2.   Hvis der ikke er registreret en W2-, W3b-, eller W4-varsling af årsager i relation til en igangværende kontrakt eller et igangværende tilskud eller med den pågældende tildelingsprocedure, kan den ansvarlige ved delegation bemyndigede anvisningsberettigede, afhængigt af varslingens art og de følger, som den forventes at få for opfyldelsen af den igangværende kontrakt eller det igangværende tilskud, og efter at have taget behørigt hensyn til de pågældende risici, herunder for retsforfølgelse, træffe følgende beslutninger:

               a)

               at anvende en eller flere af de muligheder, der er omhandlet i stk. 1, litra a) og b)

               b)

               at hæve kontrakten eller indstille tilskuddet, hvis der i aftalen findes en bestemmelse, der muliggør afslutning i tilfælde af nye elementer, når disse elementer medfører et reelt tab af tillid fra Kommissionens side og en trussel mod Fællesskabernes omdømme.

         Artikel 19
   Følger af en W3a-varsling
   1.   Hvis en tredjepart er genstand for en W3a-varsling i forbindelse med arrest, opretholder regnskabsføreren suspensionen af alle betalinger i afventning af en endelig domstolsafgørelse om hovedkreditors krav, hvis dette foreskrives i den nationale lovgivning. Hvis arresten er begrænset til et bestemt beløb fastsat i en dom, suspenderer regnskabsføreren betalingerne indtil dette beløb.
   2.   Hvis en tredjepart er genstand for en W3a-varsling i forbindelse med udlæg, foretager den ansvarlige ved delegation bemyndigede anvisningsberettigede eller hans/hendes ansatte, i tæt samarbejde med regnskabsføreren, den betaling, der oprindelig skulle foretages af Kommissionen eller forvaltningsorganet til rekvisitus, til rekvirenten, indtil det beløb, som udlægget vedrører.
   3.   Stk. 2 og 3 finder anvendelse, medmindre fuldbyrdelsen af udlægskendelsen forventes at kunne få en negativ indvirkning på Kommissionens eller forvaltningsorganets funktion. I så tilfælde påberåber regnskabsføreren sig artikel 1 i Protokollen vedrørende De Europæiske Fællesskabers privilegier og immuniteter.
   Artikel 20
   Følger af en W4-varsling
   1.   Hvis en tredjepart er genstand for en W4-varsling, undersøger regnskabsføreren systematisk muligheden for at modregne Fællesskabets tilgodehavender i skyldige betalinger til den pågældende tredjepart, jf. finansforordningens artikel 73 og artikel 83 i forordning (EF, Euratom) nr. 2342/2002.
   2.   Den ansvarlige ved delegation bemyndigede anvisningsberettigede tager disse oplysninger i betragtning, inden han/hun tildeler den pågældende tredjepart en ny kontrakt eller et nyt tilskud.
   Artikel 21
   Følger af en W5-varsling for procedurer for tildeling af kontrakter og tilskud
   Den ansvarlige ved delegation bemyndigede anvisningsberettigede udelukker en tredjepart, der er genstand for en W5-varsling, fra at deltage i en procedure for tildeling af kontrakt eller tilskud på det stadium, hvor udelukkelseskriterierne vurderes, i overensstemmelse med finansforordningens artikel 93 og artikel 114, stk. 3, eller med den gældende rådsforordning om anvendelse af FUSP-relaterede finansielle restriktioner.
   Artikel 22
   Specifikke følger af en W5-varsling for eksisterende kontrakter eller tilskud
   1.   Hvis en W5a-varsling er registreret af årsager, der vil kunne få betydning for gennemførelsen af allerede underskrevne kontrakter eller tilskud, træffer den ansvarlige ved delegation bemyndigede anvisningsberettigede følgende beslutninger:

               a)

               når kontrakt- eller tilskudsbetingelserne muliggør dette, og når årsagen til W5-varslingen er relateret til opfyldelsen eller tildelingen af en igangværende kontrakt eller et igangværende tilskud:

                           i)

                           at suspendere betalingerne med henblik på kontrol, betale faktisk skyldige beløb og inddrive eventuelt uberettiget udbetalte beløb, om muligt gennem modregning i skyldige beløb

                           ii)

                           at hæve kontrakten eller indstille tilskuddet

               b)

               i alle andre tilfælde, at anvende en af de artikel 18, stk. 1, omhandlede muligheder.

         2.   Medmindre andet er fastsat i rådsforordningerne til gennemførelse af fælles holdninger vedtaget på grundlag af artikel 15 i traktaten om Den Europæiske Union, som W5b-varslinger er baseret på, gælder følgende bestemmelser:

               a)

               Ingen midler kan stilles til rådighed, direkte eller indirekte, for eller til fordel for en fysisk eller juridisk person, gruppe eller enhed, der er anført i den pågældende rådsforordning.

               b)

               Ingen økonomiske ressourcer kan stilles til rådighed, direkte eller indirekte, for eller til fordel for en fysisk eller juridisk person, gruppe eller enhed, der er anført i den pågældende rådsforordning.

         Artikel 23
   Henvisning til Kommissionen
   I undtagelsestilfælde, bl.a. når der er risiko med hensyn til omdømme og politik, og hvor artikel 15-22 ikke giver en passende løsning, henviser den ansvarlige ved delegation bemyndigede anvisningsberettigede sagen til det medlem af Kommissionen, der er ansvarligt for det pågældende politikområde, som derefter kan henvise sagen til Kommissionen.
   Generalsekretariatet holdes underrettet om alle relevante foranstaltninger i denne forbindelse.
   AFDELING 4
   OVERGANGSBESTEMMELSER OG AFSLUTTENDE BESTEMMELSER
   Artikel 24
   Overgangsbestemmelser
   1.   Den tjenestegren, der har anmodet om registrering af en varsling, inden vedtagelsen af denne afgørelse, forbliver ansvarlig for ændringen eller sletningen af varslinger, der er registreret på dens anmodning i overensstemmelse med nærværende afgørelse.
   2.   For så vidt angår udelukkelser, der er besluttet af en ansvarlig ved delegation bemyndiget anvisningsberettiget i henhold til finansforordningens artikel 93, stk. 1, litra b) og e), inden den 1. maj 2007, skal der ved fastsættelsen af udelukkelsesperiodens varighed tages hensyn til den i den nationale lovgivning fastsatte gyldighedsperiode for oplysninger i strafferegistret. Sådanne udelukkelser kan højst være gældende i fire år fra datoen for forkyndelse af dommen. Hvis denne maksimumperiode er udløbet, anmoder den ansvarlige ved delegation bemyndigede anvisningsberettigede om sletning af varslingen.
   Artikel 25
   Ophævelse af afgørelsen om varslingssystemet
   Kommissionens afgørelse C(2004)193/3 (8) om systemet for tidlig varsling ophæves hermed med virkning fra 1. januar 2009.
   Artikel 26
   Anvendelse
   Denne afgørelse finder anvendelse fra den 1. januar 2009.
   Artikel 27
   Offentliggørelse
   Denne afgørelse offentliggøres til orientering i Den Europæiske Unions Tidende.
   Den knyttes som bilag til de interne regler for gennemførelse af De Europæiske Fællesskabers almindelige budget.

      Udfærdiget i Bruxelles, den 16. december 2008.

            På Kommissionens vegne

         Dalia GRYBAUSKAITĖ

            Medlem af Kommissionen

      (1)  EFT L 248 af 16.9.2002, s. 1.

      (2)  EUT L 78 af 19.3.2008, s. 1.

      (3)  Udtalelse fra Den Europæiske Tilsynsførende for Databeskyttelse af 6. december 2006 om en anmeldelse med henblik på forudgående kontrol vedrørende varslingssystemet modtaget fra Kommissionens databeskyttelsesansvarlige (sag 2005/120 af 6.12.2006).

      (4)  Se side 12 i denne EUT.

      (5)  EFT L 136 af 31.5.1999, s. 1.

      (6)  EFT L 136 af 31.5.1999, s. 8.

      (7)  EFT L 8 af 12.1.2001, s. 1.

      (8)  Ikke offentliggjort i EUT.

      BILAG
      Anmodning fra Kommissionens ved delegation bemyndigede anvisningsberettigede, et forvaltningsorgan, den interne revisionstjeneste eller OLAF om registrering, ændring eller sletning af data i databasen om udelukkelser eller i systemet for hurtig varsling

         NB: venligst kun én anmodning pr. varsling

      Anmodningen skal fremsendes efter proceduren for klassificerede oplysninger. Den skal fremsendes i en enkelt lukket kuvert.


Avis juridique important

|

31990D0067

90/67/EØF: Kommissionens afgørelse af 9. februar 1990 om nedsættelse af et rådgivende udvalg for beskyttelse af dyr, der anvendes til forsøg og andre videnskabelige formål

EF-Tidende nr. L 044 af 20/02/1990 s. 0030 - 0031 den finske specialudgave: kapitel 15 bind 9 s. 0172  den svenske specialudgave: kapitel 15 bind 9 s. 0172

*****  KOMMISSIONENS  AFGOERELSE  af 9. februar 1990  om nedsaettelse af et raadgivende udvalg for beskyttelse af dyr, der anvendes til forsoeg og andre videnskabelige formaal  (90/67/EOEF)  KOMMISSIONEN FOR DE EUROPAEISKE  FAELLESSKABER HAR -  under henvisning til Traktaten om Oprettelse af Det Europaeiske OEkonomiske Faellesskab, og  ud fra foelgende betragtninger:  I henhold til Raadets direktiv 86/609/EOEF af 24. november 1986 om indbyrdes tilnaermelse af medlemsstaternes love og administrative bestemmelser om beskyttelse af dyr, der anvendes til forsoeg og andre videnskabelige formaal (1), saerlig artikel 22, stk. 3, skal Kommissionen nedsaette et staaende raadgivende udvalg, hvori medlemsstaterne er repraesenteret;  maalet med naevnte direktiv er at sikre, at medlemsstaternes love og administrative bestemmelser om beskyttelse af dyr, der anvendes til forsoeg eller andre videnskabelige formaal, harmoniseres, saa det undgaas, at de indvirker paa det faelles markeds oprettelse og funktion, bl.a. gennem konkurrenceforvridning eller handelshindring;  for at naa dette maal fastsaetter direktivet bl.a., at det boer undgaas, at der sker unoedig gentagelse af forsoeg; Kommissionen boer derfor bistaas af et staaende raadgivende udvalg med at tilrettelaegge udvekslingen af relevante oplysninger om forsoeg paa levende dyr;  Kommissionen vil endvidere kun kunne svare fyldestgoerende paa spoergsmaal vedroerende direktivets anvendelse, hvis den bistaas af eksperter i dyreforsoeg, der samtidig har udstrakt erfaring med den administrative og juridiske praksis i medlemsstaterne;  udvalgets forretningsorden boer fastlaegges under hensyntagen til Kommissionens erfaringer med raadgivende udvalg -  TRUFFET FOELGENDE AFGOERELSE:  Artikel 1  Der nedsaettes ved Kommissionen et raadgivende udvalg for beskyttelse af dyr, der anvendes til forsoeg og andre videnskabelige formaal, i det foelgende benaevnt »udvalget«.  Artikel 2  Udvalgets opgave er at bistaa Kommissionen med at tilrettelaegge udvekslingen af passende oplysninger som omhandlet i artikel 22, stk. 3, i direktiv 86/609/EOEF og at bistaa Kommissionen i andre spoergsmaal, der opstaar ved anvendelsen af ovennaevnte direktiv.  Artikel 3  Hver medlemsstat repraesenteres i udvalget af to embedsmaend fra den nationale myndighed, der omhandles i artikel 6 i direktiv 86/609/EOEF, og som er ansvarlig for tilsyn med, at ovennaevnte direktivs bestemmelser gennemfoeres behoerigt. I de medlemsstater, hvor der er udpeget mere end én myndighed til dette formaal, underretter medlemsstaten Kommissionen om, fra hvilken af myndighederne, de to repraesentanter boer vaelges.  Udvalgsmedlemmerne kan ved enhver lejlighed efter eget skoen udpege en passende kvalificeret sagkyndig fra deres egen myndighed til at handle som stedfortraeder ved ethvert givet moede.  Artikel 4  Udvalgets moeder afholdes under forsaede af en repraesentant for Kommissionen. Kommissionen varetager ogsaa udvalgets og dets arbejdsgruppers sekretariatsforretninger og tilrettelaegger deres arbejde.  Artikel 5  Udvalgets medlemmer udnaevnes for fem aar. Genudnaevnelse kan finde sted. Efter den femaarige periodes udloeb forbliver udvalgets medlemmer i funktion, indtil deres efterfoelgere er blevet udpeget, eller deres mandat er blevet fornyet.  Et medlems mandat ophoerer inden den femaarige periodes udloeb, hvis han fratraeder eller afgaar ved doeden, eller efter anmodning fra den nationale myndighed, som har udpeget ham. I saa fald udpeger den paagaeldende nationale myndighed efter samraad med Kommissionen en stedfortraeder for den resterende mandatperiode.  Medlemmets arbejde er uloennet.  Kommissionen offentliggoer til orientering medlemslisten i De Europaeiske Faellesskabers Tidende.  Artikel 6  Udvalget kan oprette arbejdsgrupper til at bistaa ved gennemfoerelsen af sine opgaver.  Arbejdsgrupperne rapporterer til udvalget om de emner, der er foreskrevet af udvalget.  Artikel 7  Udvalgets og dets arbejdsgrupper traeder sammen paa Kommissionens hjemsted eller paa et andet moedested efter indkaldelse fra Kommissionen.  Repraesentanter for Kommissionens tjenestegrene deltager i udvalgets og dets arbejdsgruppers moeder. Formanden og/eller Kommissionen kan invitere enhver person med saerlig kompetence inden for et af dagsordenens emner til at deltage som sagkyndig i droeftelserne i udvalget eller i dets arbejdsgrupper som omhandlet i artikel 6.  Artikel 8  Der finder ikke afstemning sted efter droeftelserne i udvalget og i dets arbejdsgrupper.  Hvis den udtalelse, der er anmodet om, afgives af udvalgsmedlemmerne med positiv enstemmighed, drager medlemmerne faelles konklusioner.  Hvis der ikke foreligger enstemmig udtalelse, optages de forskellige stillingtagener under droeftelserne i et referat, der udarbejdes under Kommissionens ansvar.  Kommissionen kan, naar den anmoder om udvalgets eller om dets arbejdsgruppers udtalelse, fastsaette en frist, inden for hvilken udtalelsen skal afgives.  Artikel 9  Uden at det beroerer bestemmelserne i Traktatens artikel 214, er udvalgets medlemmer forpligtede til ikke at videregive oplysninger, som de gennem deres arbejde i udvalget eller arbejdsgrupperne har faaet kendskab, til, hvis udvalgets formand eller Kommissionen meddeler dem, at den oenskede udtalelse eller det rejste spoergsmaal har fortrolig karakter.  I saa fald deltager kun udvalgets medlemmer og repraesentanterne for Kommissionens beroerte afdelinger i moederne.  Udfaerdiget i Bruxelles, den 9. februar 1990.  Paa Kommissionens vegne  Carlo RIPA DI MEANA  Medlem af Kommissionen  (1) EFT nr. L 358 af 18. 12. 1986, s. 1.


title: 2005/111/EF: Rådets afgørelse af 31. januar 2005 om beskikkelse af et ungarsk medlem af og tre ungarske suppleanter til Regionsudvalget

text:
               9.2.2005

               DA

               Den Europæiske Unions Tidende

               L 36/4

      RÅDETS AFGØRELSE

   af 31. januar 2005
   om beskikkelse af et ungarsk medlem af og tre ungarske suppleanter til Regionsudvalget
   (2005/111/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 263,
   under henvisning til indstillingen fra Luxembourgs regering, og
   ud fra følgende betragtninger:

               (1)

               Rådet traf den 22. januar 2002 afgørelse 2002/60/EF (1) om beskikkelse af medlemmerne af og suppleanterne til Regionsudvalget.

               (2)

               Der er blevet en plads ledig som medlem af Regionsudvalget, efter at Gábor DEMSZKY er trådt tilbage som medlem, hvilket Rådet blev underrettet om den 10. august 2004, og der er blevet tre pladser ledige som suppleanter til Regionsudvalget, efter at Klára KOVÁCSNÉ HORVÁTH og János LÁZÁR er trådt tilbage, hvilket Rådet blev underrettet om henholdsvis den 7. juli og den 21. september 2004, og efter at Gábor BIHARY er blevet indstillet til posten som medlem —

         TRUFFET FØLGENDE AFGØRELSE:
   Eneste artikel

               a)

               Følgende udnævnes til medlem af Regionsudvalget:
               Gábor BIHARY
               Medlem af forsamlingen for hovedstadsområdet,
               formand for udvalget for europæisk integration og udenrigsspørgsmål under forsamlingen for hovedstadsområdet,
               som efterfølger for Gábor DEMSZKY.

               b)

               Følgende udnævnes til suppleanter til Regionsudvalget:

                           Béla CSÉCSEI
                           Borgmester for VIII. distrikt i Budapest,
                           som efterfølger for Gábor BIHARY

                           Nándor LITTER
                           Borgmester i Nagykanizsa,
                           som efterfølger for János LÁZÁR

                           Zoltán NAGY
                           Medlem af kommunalbestyrelsen i Komárom,
                           som efterfølger for Klára KOVÁCSNÉ HORVÁTH

         for den resterende del af mandatperioden, dvs. indtil den 25. januar 2006.

      Udfærdiget i Bruxelles, den 31. januar 2005.

            På Rådets vegne

         J. ASSELBORN

            Formand

      (1)  EFT L 24 af 26.1.2002, s. 38.


title: Europa-Parlamentets afgørelse (EU, Euratom) 2017/1610 af 27. april 2017 om decharge for gennemførelsen af budgettet for Forvaltningsorganet for Små og Mellemstore Virksomheder for regnskabsåret 2015

text:
               29.9.2017

               DA

               Den Europæiske Unions Tidende

               L 252/103

         EUROPA-PARLAMENTETS AFGØRELSE (EU, Euratom) 2017/1610
   af 27. april 2017
   om decharge for gennemførelsen af budgettet for Forvaltningsorganet for Små og Mellemstore Virksomheder for regnskabsåret 2015
   EUROPA-PARLAMENTET,

               —

               der henviser til Den Europæiske Unions almindelige budget for regnskabsåret 2015 (1),

               —

               der henviser til Den Europæiske Unions konsoliderede årsregnskab for regnskabsåret 2015 (COM(2016) 475 — C8-0269/2016) (2),

               —

               der henviser til det endelige årsregnskab for Forvaltningsorganet for Små og Mellemstore Virksomheder for regnskabsåret 2015 (3),

               —

               der henviser til Kommissionens beretning om opfølgning på decharge for regnskabsåret 2014 (COM(2016) 674) og de arbejdsdokumenter fra Kommissionens tjenestegrene, der er vedføjet denne beretning (SWD(2016) 338, SWD(2016) 339),

               —

               der henviser til Kommissionens årsberetning til dechargemyndigheden om de interne revisioner, der er foretaget i 2015 (COM(2016) 628), og det arbejdsdokument fra Kommissionens tjenestegrene, der er vedføjet denne beretning (SWD(2016) 322),

               —

               der henviser til Revisionsrettens beretning om årsregnskabet for Forvaltningsorganet for Små og Mellemstore Virksomheder for regnskabsåret 2015, med organets svar (4),

               —

               der henviser til Revisionsrettens erklæring (5) for regnskabsåret 2015 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde,

               —

               der henviser til Rådets henstilling af 21. februar 2017 om decharge til forvaltningsorganerne for gennemførelsen af budgettet for regnskabsåret 2015 (05874/2017 — C8-0038/2017),

               —

               der henviser til artikel 317, 318 og 319 i traktaten om Den Europæiske Unions funktionsmåde,

               —

               der henviser til artikel 106A i traktaten om oprettelse af Det Europæiske Atomenergifællesskab,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (6), særlig artikel 62, 164, 165 og 166,

               —

               der henviser til Rådets forordning (EF) nr. 58/2003 af 19. december 2002 om vedtægterne for de forvaltningsorganer, der skal administrere opgaver i forbindelse med EF-programmer (7), særlig artikel 14, stk. 3,

               —

               der henviser til Kommissionens forordning (EF) nr. 1653/2004 af 21. september 2004 om standardfinansforordningen for forvaltningsorganer i henhold til Rådets forordning (EF) nr. 58/2003 om vedtægterne for de forvaltningsorganer, der skal administrere opgaver i forbindelse med EF-programmer (8), særlig artikel 66, stk. 1 og 2,

               —

               der henviser til Kommissionens gennemførelsesafgørelse 2013/771/EU af 17. december 2013 om oprettelse af »Forvaltningsorganet for Små og Mellemstore Virksomheder« og om ophævelse af afgørelse 2004/20/EF og afgørelse 2007/372/EF (9),

               —

               der henviser til forretningsordenens artikel 93 og bilag IV,

               —

               der henviser til betænkning fra Budgetkontroludvalget og udtalelser fra de øvrige berørte udvalg (A8-0150/2017),

               A.

               der henviser til, at Kommissionen i henhold til artikel 17, stk. 1, i traktaten om Den Europæiske Union gennemfører budgettet og forvalter programmerne, og at den i henhold til artikel 317 i traktaten om Den Europæiske Unions funktionsmåde gennemfører budgettet på eget ansvar i samarbejde med medlemsstaterne i overensstemmelse med princippet om forsvarlig økonomisk forvaltning;

               1.

               meddeler direktøren for Forvaltningsorganet for Små og Mellemstore Virksomheder decharge for gennemførelsen af forvaltningsorganets budget for regnskabsåret 2015;

               2.

               fremsætter sine bemærkninger i beslutningen, der udgør en integrerende del af afgørelserne om decharge for gennemførelsen af Den Europæiske Unions almindelige budget for regnskabsåret 2015, Sektion III — Kommissionen og forvaltningsorganerne, og i sin beslutning af 27. april 2017 om Revisionsrettens særberetninger i forbindelse med decharge til Kommissionen for regnskabsåret 2015 (10);

               3.

               pålægger sin formand at sende denne afgørelse, afgørelsen om decharge for gennemførelsen af Den Europæiske Unions almindelige budget for regnskabsåret 2015, Sektion III — Kommissionen, og beslutningen, der udgør en integrerende del af disse afgørelser, til direktøren for Forvaltningsorganet for Små og Mellemstore Virksomheder, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Antonio TAJANI

            Formand

         Klaus WELLE

            Generalsekretær

      (1)  EUT L 69 af 13.3.2015.

      (2)  EUT C 380 af 14.10.2016, s. 1.

      (3)  EUT C 417 af 11.11.2016, s. 10.

      (4)  EUT C 449 af 1.12.2016, s. 61.

      (5)  EUT C 380 af 14.10.2016, s. 147.

      (6)  EUT L 298 af 26.10.2012, s. 1.

      (7)  EFT L 11 af 16.1.2003, s. 1.

      (8)  EUT L 297 af 22.9.2004, s. 6.

      (9)  EUT L 341 af 18.12.2013, s. 73.

      (10)  Vedtagne tekster, P8_TA(2017)0144 (se side 66 i denne EUT).


title: Afgørelse vedtaget af Rådet og repræsentanterne for regeringerne for Den Europæiske Unions medlemsstater, forsamlet i Rådet, af 16. juni 2011 om undertegnelse på Unionens vegne og om midlertidig anvendelse af lufttransportaftalen mellem Amerikas Forenede Stater som den første part, Den Europæiske Union og dens medlemsstater som den anden part, Island som den tredje part og Kongeriget Norge som den fjerde part og om undertegnelse på Unionens vegne og midlertidig anvendelse af en tillægsaftale mellem Den Europæiske Union og dens medlemsstater som den første part, Island som den anden part og Kongeriget Norge som den tredje part om anvendelsen af lufttransportaftalen mellem Amerikas Forenede Stater som den første part, Den Europæiske Union og dens medlemsstater som den anden part, Island som den tredje part og Kongeriget Norge som den fjerde part

text:
               29.10.2011

               DA

               Den Europæiske Unions Tidende

               L 283/1

         AFGØRELSE VEDTAGET AF RÅDET OG REPRÆSENTANTERNE FOR REGERINGERNE FOR DEN EUROPÆISKE UNIONS MEDLEMSSTATER, FORSAMLET I RÅDET,
   af 16. juni 2011
   om undertegnelse på Unionens vegne og om midlertidig anvendelse af lufttransportaftalen mellem Amerikas Forenede Stater som den første part, Den Europæiske Union og dens medlemsstater som den anden part, Island som den tredje part og Kongeriget Norge som den fjerde part og om undertegnelse på Unionens vegne og midlertidig anvendelse af en tillægsaftale mellem Den Europæiske Union og dens medlemsstater som den første part, Island som den anden part og Kongeriget Norge som den tredje part om anvendelsen af lufttransportaftalen mellem Amerikas Forenede Stater som den første part, Den Europæiske Union og dens medlemsstater som den anden part, Island som den tredje part og Kongeriget Norge som den fjerde part
   (2011/708/EU)
   RÅDET OG REPRÆSENTANTERNE FOR REGERINGERNE FOR DEN EUROPÆISKE UNIONS MEDLEMSSTATER, FORSAMLET I RÅDET, HAR —
   under henvisning til traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 5, og artikel 218, stk. 8, første afsnit,
   under henvisning til forslag fra Europa-Kommissionen, og
   ud fra følgende betragtninger:

               (1)

               I lufttransportaftalen mellem Det Europæiske Fællesskab og dets medlemsstater på den ene side og Amerikas Forenede Stater på den anden side (1) (»lufttransportaftalen«), undertegnet af Amerikas Forenede Stater og Det Europæiske Fællesskabs medlemsstater og Det Europæiske Fællesskab den 25. og 30. april 2007, som ændret ved ændringsprotokollen til lufttransportaftalen mellem Amerikas Forenede Stater og Det Europæiske Fællesskab og dets medlemsstater, der er undertegnet den 25. og 30. april 2007 (2) (»protokollen«), der blev undertegnet af Amerikas Forenede Stater og Den Europæiske Unions medlemsstater og Den Europæiske Union den 24. juni 2010, er der udtrykkeligt taget højde for, at tredjelande kan tiltræde lufttransportaftalen.

               (2)

               I medfør af artikel 18, stk. 5, i lufttransportaftalen, som ændret ved protokollen opstillede det i henhold dertil nedsatte fælles udvalg et forslag angående Islands og Kongeriget Norges tiltrædelse af lufttransportaftalen som ændret ved protokollen.

               (3)

               Den 16. november 2010 foreslog Det Fælles Udvalg en lufttransportaftale mellem Amerikas Forenede Stater som den første part, Den Europæiske Union og dens medlemsstater som den anden part, Island som den tredje part og Kongeriget Norge som den fjerde part (»tiltrædelsesaftalen«).

               (4)

               Kommissionen har forhandlet om en tillægsaftale mellem Den Europæiske Union og dens medlemsstater som den første part, Island som den anden part og Kongeriget Norge som den tredje part om anvendelsen af lufttransportaftalen mellem Amerikas Forenede Stater som den første part, Den Europæiske Union og dens medlemsstater som den anden part, Island som den tredje part og Kongeriget Norge som den fjerde part (»tillægsaftalen«).

               (5)

               Tiltrædelsesaftalen og tillægsaftalen bør undertegnes og anvendes midlertidigt indtil afslutningen af procedurerne for dens indgåelse —

         VEDTAGET DENNE AFGØRELSE:
   Artikel 1
   Der gives herved på Unionens vegne bemyndigelse til undertegnelsen af lufttransportaftalen mellem Amerikas Forenede Stater som den første part, Den Europæiske Union og dens medlemsstater som den anden part, Island som den tredje part og Kongeriget Norge som den fjerde part og af tillægsaftalen mellem Den Europæiske Union og dens medlemsstater som den første part, Island som den anden part og Kongeriget Norge som den tredje part om anvendelsen af lufttransportaftalen mellem Amerikas Forenede Stater som den første part, Den Europæiske Union og dens medlemsstater som den anden part, Island som den tredje part og Kongeriget Norge som den fjerde part med forbehold af indgåelse af nævnte aftaler.
   Teksterne til tiltrædelsesaftalen og tillægsaftalen er knyttet til denne afgørelse.
   Artikel 2
   Rådets formand bemyndiges hermed til at udpege den eller de personer, der er beføjet til at undertegne tiltrædelsesaftalen og tillægsaftalen på Unionens vegne.
   Artikel 3
   Tiltrædelsesaftalen og tillægsaftalen anvendes midlertidigt fra datoen for undertegnelse (3) af Unionen og, i det omfang det er tilladt i henhold til gældende national ret, dens medlemsstater og af de relevante parter, indtil afslutningen af procedurerne for deres indgåelse.
   Artikel 4
   Denne afgørelse træder i kraft på dagen for vedtagelsen.

      Udfærdiget i Luxembourg, den 16. juni 2011.

         VÖLNER P.

            Formand

      (1)  EUT L 134 af 25.5.2007, s. 4.

      (2)  EUT L 223 af 25.8.2010, s. 3.

      (3)  Datoen for undertegnelsen af tiltrædelsesaftalen og tillægsaftalen offentliggøres i Den Europæiske Unions Tidende på foranledning af Generalsekretariatet for Rådet.
    ---documentbreak---

               29.10.2011

               DA

               Den Europæiske Unions Tidende

               L 283/1

         OVERSÆTTELSE
   LUFTTRANSPORTAFTALE
   AMERIKAS FORENEDE STATER (i det følgende benævnt »USA«),
   som den første part,
   KONGERIGET BELGIEN,
   REPUBLIKKEN BULGARIEN,
   DEN TJEKKISKE REPUBLIK,
   KONGERIGET DANMARK,
   FORBUNDSREPUBLIKKEN TYSKLAND,
   REPUBLIKKEN ESTLAND,
   IRLAND,
   DEN HELLENSKE REPUBLIK,
   KONGERIGET SPANIEN,
   DEN FRANSKE REPUBLIK,
   DEN ITALIENSKE REPUBLIK,
   REPUBLIKKEN CYPERN,
   REPUBLIKKEN LETLAND,
   REPUBLIKKEN LITAUEN,
   STORHERTUGDØMMET LUXEMBOURG,
   REPUBLIKKEN UNGARN,
   MALTA,
   KONGERIGET NEDERLANDENE,
   REPUBLIKKEN ØSTRIG,
   REPUBLIKKEN POLEN,
   DEN PORTUGISISKE REPUBLIK,
   RUMÆNIEN,
   REPUBLIKKEN SLOVENIEN,
   DEN SLOVAKISKE REPUBLIK,
   REPUBLIKKEN FINLAND,
   KONGERIGET SVERIGE,
   DET FORENEDE KONGERIGE STORBRITANNIEN OG NORDIRLAND,
   der er parter i traktaten om Den Europæiske Union og traktaten om Den Europæiske Unions funktionsmåde og medlemsstater i Den Europæiske Union (i det følgende benævnt »medlemsstaterne«),
   og
   DEN EUROPÆISKE UNION,
   som den anden part,
   ISLAND,
   som den tredje part, og
   KONGERIGET NORGE (i det følgende benævnt »Norge«),
   som den fjerde part,
   SOM ØNSKER at fremme et internationalt luftfartssystem baseret på markedskonkurrence mellem luftfartsselskaber med mindst mulig indgriben fra det offentliges side og regulering,
   SOM ØNSKER at lette udbygningen af mulighederne inden for international lufttransport, herunder ved at udvikle lufttransportnet, som imødekommer passagerers og befragteres ønske om gode lufttransportydelser,
   SOM ØNSKER at gøre det muligt for luftfartsselskaber at tilbyde rejsende og befragtere konkurrencedygtige priser og ydelser på åbne markeder,
   SOM ØNSKER, at alle lufttransportindustriens sektorer, herunder også luftfartsselskabernes ansatte, nyder godt af en liberaliseret aftale,
   SOM ØNSKER at sikre den højeste grad af flyvesikkerhed og sikkerhedsbeskyttelse i international lufttransport og bekræfter deres alvorlige bekymring over handlinger og trusler imod luftfartøjers sikkerhed, som bringer personer og ejendom i fare, påvirker driften af lufttransport i ugunstig retning samt undergraver offentlighedens tillid til den civile luftfarts sikkerhed,
   SOM NOTERER SIG konventionen om international civil luftfart, som blev åbnet for undertegnelse i Chicago den 7. december 1944,
   SOM ANERKENDER, at statsstøtte kan have en negativ virkning på konkurrencesituationen i luftfartssektoren og kan bringe denne aftales grundlæggende mål i fare,
   SOM BEKRÆFTER, hvor vigtigt det er at beskytte miljøet i forbindelse med udvikling og gennemførelse af international luftfartspolitik,
   SOM NOTERER SIG vigtigheden af forbrugerbeskyttelse, herunder den beskyttelse, som er fastsat i konventionen om indførelse af visse ensartede regler om international luftbefordring, udfærdiget i Montreal den 28. maj 1999,
   SOM AGTER at bygge videre på eksisterende aftaler for at åbne adgangen til markederne og skabe størst mulige fordele for forbrugere, luftfartsselskaber, arbejdskraft og befolkninger på begge sider af Atlanterhavet,
   SOM ANERKENDER vigtigheden af at fremme deres luftfartsselskabers adgang til de globale kapitalmarkeder for at styrke konkurrenceevnen og fremme denne aftales mål,
   SOM AGTER at blive et verdensforbillede for så vidt angår fremme af liberaliseringen inden for denne vigtige økonomiske sektor,
   SOM ANERKENDER, at Den Europæiske Union er trådt i stedet for og har efterfulgt Det Europæiske Fællesskab som følge af ikrafttrædelsen den 1. december 2009 af Lissabontraktaten om ændring af traktaten om Den Europæiske Union og traktaten om oprettelse af Det Europæiske Fællesskab, og at alle rettigheder og forpligtelser for samt alle henvisninger til Det Europæiske Fællesskab i den lufttransportaftale, der blev undertegnet af Amerikas Forenede Stater og Det Europæiske Fællesskab og dets medlemsstater henholdsvis den 25. og 30. april 2007, gælder for Den Europæiske Union,
   ER BLEVET ENIGE OM FØLGENDE:
   Artikel 1
   Definition
   »Part«: enten USA eller Den Europæiske Union og dens medlemsstater, Island eller Norge.
   Artikel 2
   Anvendelse af lufttransportaftalen som ændret ved protokollen og bilaget til denne aftale
   Bestemmelserne i lufttransportaftalen, som Amerikas Forenede Stater og Det Europæiske Fællesskab og dets medlemsstater undertegnede den 25. og 30. april 2007 (i det følgende benævnt »lufttransportaftalen«) som ændret ved ændringsprotokollen til lufttransportaftalen, der blev undertegnet af Amerikas Forenede Stater og Den Europæiske Union og dens medlemsstater den 24. juni 2010 (i det følgende benævnt »protokollen«), der herved integreres ved henvisning, skal gælde for alle parter i denne aftale, medmindre andet fremgår af bilaget til denne aftale. Lufttransportaftalens bestemmelser som ændret ved protokollen gælder for Island og Norge, som om de var medlemmer af Den Europæiske Union, så alle medlemsstaternes rettigheder og forpligtelser i henhold til denne aftale også gælder for Island og Norge. Bestemmelserne i bilaget til denne aftale udgør en integrerende del af denne aftale.
   Artikel 3
   Opsigelse eller afslutning af den midlertidige anvendelse
   1.   USA eller Den Europæiske Union og dens medlemsstater kan på et hvilket som helst tidspunkt skriftligt via de diplomatiske kanaler meddele de andre tre parter sin beslutning om at opsige denne aftale eller afslutte denne aftales midlertidige anvendelse i henhold til artikel 5.
   En genpart af meddelelsen sendes samtidig til Organisationen for International Civil Luftfart (ICAO). Denne aftale ophører, eller den midlertidige anvendelse af denne aftale afsluttes, ved midnat (GMT) ved udgangen af Den Internationale Luftfartssammenslutnings (IATA) trafiksæson, som er i kraft et år fra datoen for den skriftlige meddelelse, medmindre meddelelsen trækkes tilbage efter aftale mellem alle parterne inden udgangen af denne periode.
   2.   Island eller Norge kan på et hvilket som helst tidspunkt skriftligt via de diplomatiske kanaler meddele de øvrige parter sin beslutning om at trække sig ud af denne aftale eller afslutte dens midlertidige anvendelse i henhold til artikel 5. En genpart af meddelelsen sendes samtidig til ICAO. Trækker et af de nævnte lande sig ud af denne aftale eller afslutter dens midlertidige anvendelse, får dette virkning ved midnat (GMT) ved udgangen af den IATA trafiksæson, som er i kraft et år fra datoen for den skriftlige meddelelse, medmindre meddelelsen trækkes tilbage efter aftale mellem den part, som indgav den skriftlige meddelelse, Amerikas Forenede Stater og Den Europæiske Union og dens medlemsstater inden udgangen af denne periode.
   3.   USA eller Den Europæiske Union og dens medlemsstater kan på et hvilket som helst tidspunkt skriftligt via de diplomatiske kanaler meddele Island og Norge sin beslutning om at bringe denne aftale til ophør eller afslutte denne aftales midlertidige anvendelse for Islands eller Norges vedkommende. Genparter af meddelelsen sendes samtidig til de to øvrige parter i denne aftale og til ICAO. Ophør eller afslutning af den midlertidige anvendelse for Islands eller Norges vedkommende, får virkning ved midnat (GMT) ved udgangen af den IATA trafiksæson, som er i kraft et år fra datoen på den skriftlige meddelelse, medmindre meddelelsen trækkes tilbage efter aftale mellem Amerikas Forenede Stater, Den Europæiske Union og dens medlemsstater og den part, som modtog meddelelsen, inden udgangen af denne periode.
   4.   De i denne artikel omhandlede diplomatiske noter til eller fra Den Europæiske Union og dens medlemsstater fremsendes alt efter tilfældet til eller fra Den Europæiske Union.
   5.   Uanset de øvrige bestemmelser i denne artikel gælder det, at hvis lufttransportaftalen som ændret ved protokollen bringes til ophør, ophører denne aftale på samme tidspunkt.
   Artikel 4
   Registrering hos ICAO
   Denne aftale og alle ændringer heraf skal registreres hos ICAO på foranledning af Generalsekretariatet for Rådet for Den Europæiske Union.
   Artikel 5
   Midlertidig anvendelse
   Indtil denne aftale træder i kraft, aftaler parterne at anvende den midlertidigt i det tilladte omfang, jf. deres gældende love, fra datoen for undertegnelsen. Bringes lufttransportaftalen som ændret ved protokollen til ophør i medfør af dennes artikel 23, eller afsluttes dens midlertidige anvendelse i medfør af aftalens artikel 25, eller afsluttes den midlertidige anvendelse af protokollen i overensstemmelse med protokollens artikel 9, afsluttes den midlertidige anvendelse af nærværende aftale på samme tidspunkt.
   Artikel 6
   Ikrafttræden
   Denne aftale træder i kraft på det seneste af følgende tidspunkter:

               1)

               lufttransportaftalens ikrafttrædelsestidspunkt,

               2)

               protokollens ikrafttrædelsestidspunkt, og

               3)

               én måned efter datoen på den sidste note i en udveksling af diplomatiske noter blandt parterne, hvor de bekræfter, at alle nødvendige ikrafttrædelsesprocedurer for denne aftale er afsluttet.

         Med henblik på denne udveksling af diplomatiske noter skal diplomatiske noter til eller fra Den Europæiske Union og EU-medlemsstaterne fremsendes alt efter tilfældet til eller fra Den Europæiske Union. Den eller de diplomatiske noter fra Den Europæiske Union og dens medlemsstater skal omfatte meddelelser fra hver medlemsstat, som bekræfter, at den pågældende medlemsstats procedurer for aftalens ikrafttræden er afsluttet.

      TIL BEKRÆFTELSE HERAF har undertegnede befuldmægtigede underskrevet denne aftale.
      Udfærdiget i henholdsvis Luxembourg og Oslo, i fire eksemplarer, den sekstende og den enogtyvende juni 2011.

         For the United States of America

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l’Union européenne
         Per l’Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         Fyrir Ísland

         For Kongeriket Norge

         Voor het Koninkrijk België
         Pour le Royaume de Belgique
         Für das Königreich Belgien

         Deze handtekening verbindt eveneens het Vlaamse Gewest, het Waalse Gewest en het Brussels Hoofdstedelijk Gewest.
         Cette signature engage également la Région wallonne, la Région flamande et la Région de Bruxelles-Capitale.
         Diese Unterschrift bindet zugleich die Wallonische Region, die Flämische Region und die Region Brüssel-Hauptstadt.

         За Репyблика Бългaрия

         Za Českou republiku

         For Kongeriget Danmark

         Für die Bundesrepublik Deutschland

         Eesti Vabariigi nimel

         Thar cheann Na hÉireann
         For Ireland

         Για την Ελληνική Δημοκρατία

         Por el Reino de España

         Pour la République française

         Per la Repubblica italiana

         Για την Κυπριακή Δημοκρατία

         Latvijas Republikas vārdā –

         Lietuvos Respublikos vardu

         Pour le Grand-Duché de Luxembourg

         A Magyar Köztársaság részéről

         Għal Malta

         Voor het Koninkrijk der Nederlanden

         Für die Republik Österreich

         W imieniu Rzeczypospolitej Polskiej

         Pela República Portuguesa

         Pentru România

         Za Republiko Slovenijo

         Za Slovenskú republiku

         Suomen tasavallan puolesta
         För Republiken Finland

         För Konungariket Sverige

         For the United Kingdom of Great Britain and Northern Ireland

   FÆLLESERKLÆRING
   Repræsentanter for Amerikas Forenede Stater, Den Europæiske Union og dens medlemsstater, Island og Kongeriget Norge bekræftede, at teksten til lufttransportaftalen mellem Amerikas Forenede Stater som den første part, Den Europæiske Union og dens medlemsstater som den anden part, Island som den tredje part og Kongeriget Norge som den fjerde part (i det følgende benævnt »aftalen«) skal bekræftes på andre sprog enten ved brevveksling før aftalens undertegnelse eller ved afgørelse truffet af Det Fælles Udvalg efter aftalens undertegnelse.
   Fælleserklæringen er en integrerende del af aftalen.
   BILAG

      Særlige bestemmelser med hensyn til Island og Norge

   Bestemmelserne i lufttransportaftalen som ændret ved protokollen og med følgende ændringer gælder for alle parter i denne aftale. Lufttransportaftalens bestemmelser som ændret ved protokollen gælder for Island og Norge, som om de var medlemmer af Den Europæiske Union, så alle medlemsstaternes rettigheder og forpligtelser i henhold til denne aftale også gælder for Island og Norge med forbehold af følgende:

               1)

               Artikel 1, stk. 9, i lufttransportaftalen som ændret ved protokollen affattes som følger:
               » »territorium«: For USA dækker begrebet landområderne (kontinentet og øer), indre farvande og territorialfarvande underlagt USA's højhedsområde eller jurisdiktion, og for Den Europæiske Union og dens medlemsstater de landområder (kontinentet og øer), indre farvande og territorialfarvande, som aftalen om Det Europæiske Økonomiske Samarbejdsområde finder anvendelse på og på de vilkår, der er fastlagt i denne aftale og ethvert efterfølgende instrumenter, med undtagelse af landområder og indre farvande, der henhører under Fyrstendømmet Liechtensteins højhedsområde eller jurisdiktion; anvendelsen af denne aftale på Gibraltar lufthavn foregriber ikke henholdsvis Kongeriget Spaniens og Det Forenede Kongeriges retlige holdning til deres uoverensstemmelse med hensyn til suveræniteten over det område, lufthavnen er beliggende på, og heller ikke den fortsatte ikke-anvendelse på lufthavnen i Gibraltar af Den Europæiske Unions luftfartsforanstaltninger, der var gældende pr. 18. september 2006 mellem medlemsstaterne, i overensstemmelse med den ministererklæring vedrørende Gibraltar lufthavn, der blev vedtaget den 18. september 2006 i Cordoba, og«.

               2)

               Artikel 23 til 26 i lufttransportaftalen som ændret ved protokollen finder ikke anvendelse på Island og Norge.

               3)

               Artikel 9 og 10 i protokollen finder ikke anvendelse på Island og Norge.

               4)

               Følgende føjes til del 1 i bilag 1 til lufttransportaftalen som ændret ved protokollen:

                           »w)

                           Island: Lufttrafikaftale, underskrevet i Washington den 14. juni 1995, ændret ved udveksling af noter den 1. marts 2002, ændret ved udveksling af noter den 14. august 2006 og den 9. marts 2007.

                           x)

                           Kongeriget Norge: Lufttrafikaftale, effektueret ved udveksling af noter i Washington den 6. oktober 1945; ændret ved udveksling af noter den 6. august 1954, ændret ved udveksling af noter den 16. juni 1995.«.

               5)

               Teksten i del 2 i bilag 1 til lufttransportaftalen som ændret ved protokollen affattes som følger:
               »Uanset dette bilags del 1 gælder for områder, som ikke er omfattet af definitionen af »territorium« i aftalens artikel 1, at aftalerne i litra e) (Danmark-USA), litra g) (Frankrig-USA), litra v) (UK-USA) og litra x) (Norge-USA) i del 1 fortsat finder anvendelse i overensstemmelse med de betingelser, der er fastsat i disse aftaler.«.

               6)

               Teksten i del 3 i bilag 1 til lufttransportaftalen som ændret ved protokollen affattes som følger:
               »Uanset denne aftales artikel 3 har amerikanske luftfartsselskaber ikke ret til at levere rene fragttjenester, som ikke er en del af en rute, der betjener USA, til eller fra destinationer i medlemsstaterne, undtagen til og fra destinationer i Den Tjekkiske Republik, Den Franske Republik, Forbundsrepublikken Tyskland, Storhertugdømmet Luxembourg, Malta, Republikken Polen, Den Portugisiske Republik, Den Slovakiske Republik, Island og Kongeriget Norge.«.

               7)

               Følgende punktum føjes til slutningen af artikel 3 i bilag 2 til lufttransportaftalen som ændret ved protokollen:
               »For Island og Norge omfatter det bl.a., men er ikke begrænset til, artikel 53, 54 og 55 i aftalen om Det Europæiske Økonomiske Samarbejdsområde og Den Europæiske Unions gennemførelsesbestemmelser til artikel 101, 102 og 105 i traktaten om Den Europæiske Unions funktionsmåde, som indgår i aftalen om Det Europæiske Økonomiske Samarbejdsområde samt eventuelle ændringer heraf.«.

               8)

               Artikel 21, stk. 4, i lufttransportaftalen som ændret ved protokollen finder anvendelse på Island og Norge, i det omfang Den Europæiske Unions love og forskrifter indgår i aftalen om Det Europæiske Økonomiske Samarbejdsområde i overensstemmelse med eventuelle deri fastsatte tilpasninger. De rettigheder, der er fastsat i artikel 21, stk. 4, litra a) og b), i lufttransportaftalen som ændret ved protokollen, omfatter kun Island og Norge, hvis henholdsvis Island og Norge i forbindelse med gennemførelse af støjbaserede driftsrestriktioner i henhold til den relevante EU-lovgivning og de relevante EU-forskrifter som indarbejdet i aftalen om Det Europæiske Økonomiske Samarbejdsområde er omfattet af et tilsyn, der er sammenligneligt med det tilsyn, som er omhandlet i artikel 21, stk. 4, i lufttransportaftalen som ændret ved protokollen.

          ---documentbreak--- NA ---documentbreak---

               29.10.2011

               DA

               Den Europæiske Unions Tidende

               L 283/1

         TILLÆGSAFTALE
   mellem Den Europæiske Union og dens medlemsstater som den første part, Island som den anden part og Kongeriget Norge som den tredje part om anvendelse af lufttransportaftalen mellem Amerikas Forenede Stater som den første part, Den Europæiske Union og dens medlemsstater som den anden part, Island som den tredje part og Kongeriget Norge som den fjerde part
   KONGERIGET BELGIEN,
   REPUBLIKKEN BULGARIEN,
   DEN TJEKKISKE REPUBLIK,
   KONGERIGET DANMARK,
   FORBUNDSREPUBLIKKEN TYSKLAND,
   REPUBLIKKEN ESTLAND,
   IRLAND,
   DEN HELLENSKE REPUBLIK,
   KONGERIGET SPANIEN,
   DEN FRANSKE REPUBLIK,
   DEN ITALIENSKE REPUBLIK,
   REPUBLIKKEN CYPERN,
   REPUBLIKKEN LETLAND,
   REPUBLIKKEN LITAUEN,
   STORHERTUGDØMMET LUXEMBOURG,
   REPUBLIKKEN UNGARN,
   MALTA,
   KONGERIGET NEDERLANDENE,
   REPUBLIKKEN ØSTRIG,
   REPUBLIKKEN POLEN,
   DEN PORTUGISISKE REPUBLIK,
   RUMÆNIEN,
   REPUBLIKKEN SLOVENIEN,
   DEN SLOVAKISKE REPUBLIK,
   REPUBLIKKEN FINLAND,
   KONGERIGET SVERIGE,
   DET FORENEDE KONGERIGE STORBRITANNIEN OG NORDIRLAND,
   der er parter i traktaten om Den Europæiske Union og traktaten om Den Europæiske Unions funktionsmåde og medlemsstater i Den Europæiske Union (i det følgende benævnt »medlemsstaterne«),
   og
   DEN EUROPÆISKE UNION,
   som den første part,
   ISLAND,
   som den anden part,
   og
   KONGERIGET NORGE (i det følgende benævnt »Norge«),
   som den tredje part,
   SOM NOTERER SIG, at Europa-Kommissionen på Den Europæiske Unions og medlemsstaternes vegne har forhandlet om en lufttransportaftale med Amerikas Forenede Stater i overensstemmelse med Rådets afgørelse om bemyndigelse af Kommissionen til at indlede forhandlinger,
   SOM NOTERER SIG, at lufttransportaftalen mellem Amerikas Forenede Stater og Det Europæiske Fællesskab og dets medlemsstater (i det følgende benævnt »lufttransportaftalen«) blev paraferet den 2. marts 2007, undertegnet i Bruxelles den 25. april 2007 og i Washington D.C. den 30. april 2007 og er blevet anvendt foreløbigt fra den 30. marts 2008,
   SOM NOTERER SIG, at lufttransportaftalen som ændret ved protokollen om ændring af lufttransportaftalen mellem Amerikas Forenede Stater og Den Europæiske Union og dens medlemsstater (i det følgende benævnt »protokollen«) blev paraferet den 25. marts 2010 og undertegnet i Luxembourg den 24. juni 2010,
   SOM NOTERER SIG, at Island og Norge er fuldgyldige medlemmer af det fælleseuropæiske luftfartsmarked i kraft af aftalen om Det Europæiske Økonomiske Samarbejdsområde og har på samme dato tiltrådt lufttransportaftalen som ændret ved protokollen med en aftale mellem Amerikas Forenede Stater som den første part, Den Europæiske Union og dens medlemsstater som den anden part, Island som den tredje part og Kongeriget Norge som den fjerde part af (i det følgende benævnt »aftalen«), der indeholder lufttransportaftalen som ændret ved protokollen,
   SOM ANERKENDER, at det er nødvendigt at fastsætte en procedure for i givet fald at træffe afgørelse om, hvordan der træffes foranstaltninger i medfør af artikel 21, stk. 5, i lufttransportaftalen som ændret ved protokollen,
   SOM ANERKENDER, at det endvidere er nødvendigt at fastlægge en procedure for Norges og Islands deltagelse i Det Fælles Udvalg, der er nedsat i henhold til artikel 18 i lufttransportaftalen som ændret ved protokollen og i voldgiftsproceduren i henhold til artikel 19 i lufttransportaftalen som ændret ved protokollen. Disse procedurer bør sikre det nødvendige samarbejde, udveksling af oplysninger og samråd forud for Det Fælles Udvalgs møder samt gennemførelse af visse bestemmelser i lufttransportaftalen som ændret ved protokollen, herunder bestemmelserne vedrørende flyvesikkerhed, sikkerhedsbeskyttelse, tildeling og tilbagekaldelse af trafikrettigheder og statsstøtte,
   ER BLEVET ENIGE OM FØLGENDE:
   Artikel 1
   Meddelelse
   Beslutter Den Europæiske Union og dens medlemsstater at bringe aftalen til ophør efter aftalens artikel 3, afslutte den midlertidige anvendelse af denne eller trække meddelelser herom tilbage, underretter Kommissionen Island og Norge om dette øjeblikkeligt, og før meddelelsen gives videre ad diplomatiske kanaler til Amerikas Forenede Stater. Island og/eller Norge underretter ligeledes øjeblikkeligt Kommissionen om en sådan beslutning i givet fald.
   Artikel 2
   Suspendering af trafikrettigheder
   En afgørelse om ikke at tillade den anden part at operere på yderligere afgange eller trænge ind på nye markeder i medfør af lufttransportaftale og meddele Amerikas Forenede Stater dette, eller indvillige i at ophæve sådanne afgørelser, efter artikel 21, stk. 5, i lufttransportaftalen som ændret ved protokollen træffes enstemmigt af Rådet på vegne af Den Europæiske Union og medlemsstaterne i overensstemmelse med de relevante bestemmelser i traktaten og af Island og Norge. Formanden for Rådet giver derefter på vegne af Den Europæiske Union og dens medlemsstater, Norge og Island meddelelse til Amerikas Forenede Stater om sådanne afgørelser i givet fald.
   Artikel 3
   Det Fælles Udvalg
   1.   I Det Fælles Udvalg, der er nedsat ved artikel 18 i lufttransportaftalen som ændret ved protokollen, repræsenteres Den Europæiske Union, medlemsstaterne, Island og Norge af repræsentanter fra henholdsvis Kommissionen, medlemsstaterne, Island og Norge.
   2.   Den Europæiske Unions, dens medlemsstaters, Islands og Norges holdning inden for Det Fælles Udvalg forelægges af Kommissionen undtagen for områder inden for EU, som hører under medlemsstaternes enekompetence; i dette tilfælde forelægges den af henholdsvis Rådets formandskab eller Kommissionen, Island og Norge.
   3.   Islands og Norges holdning i Det Fælles Udvalg i spørgsmål, som er omfattet af artikel 14 og 20 i lufttransportaftalen som ændret ved protokollen, eller som ikke kræver vedtagelse af en afgørelse med retsvirkning, vedtages af Kommissionen efter aftale med Island og Norge.
   4.   For så vidt angår andre afgørelser i Det Fælles Udvalg om anliggender, som ikke er omfattet af forordninger og direktiver under aftalen om Det Europæiske Økonomiske Samarbejdsområde, fastlægges Islands og Norges holdning af Island og Norge på forslag af Kommissionen.
   5.   For så vidt angår andre afgørelser i Det Fælles Udvalg om anliggender, som ikke er omfattet af forordninger og direktiver under aftalen om Det Europæiske Økonomiske Samarbejdsområde, fastlægges Islands og Norges holdning af Island og Norge efter aftale med Kommissionen.
   6.   Kommissionen træffer passende foranstaltninger for at sikre Islands og Norges fulde deltagelse i en eventuel koordinering, høring eller møder med henblik på at udforme afgørelser blandt sine medlemsstater og adgang til relevante oplysninger som forberedelse til de møder, som skal afholdes i Det Fælles Udvalg.
   Artikel 4
   Voldgift
   1.   Kommissionen repræsenterer Den Europæiske Union, dens medlemsstater, Island og Norge i voldgiftssager efter artikel 19 i lufttransportaftalen som ændret ved protokollen.
   2.   Kommissionen træffer i givet fald foranstaltninger for at sikre, at Island og Norge inddrages i forberedelsen og koordineringen af sådanne voldgiftssager.
   3.   Beslutter Rådet at suspendere fordele efter artikel 19, stk. 7, i lufttransportaftalen som ændret ved protokollen, underrettes Island og Norge om denne beslutning. Island og/eller Norge underretter ligeledes Kommissionen om en sådan beslutning i givet fald.
   4.   Enhver anden passende foranstaltning i spørgsmål, der inden for EU hører under Unionens kompetence, som skal træffes i medfør af artikel 19 i lufttransportaftalen som ændret ved protokollen, besluttes af Kommissionen med bistand fra et særligt udvalg bestående af repræsentanter fra medlemsstaterne, der er udpeget af Rådet, og fra Island og Norge.
   Artikel 5
   Udveksling af oplysninger
   1.   Island og Norge giver straks meddelelse til Kommissionen om enhver afgørelse om at afslå, tilbagekalde, suspendere eller indskrænke tilladelser til luftfartsselskaber i Amerikas Forenede Stater, som de har truffet i medfør af artikel 4 og 5 i lufttransportaftalen som ændret ved protokollen. Kommissionen giver ligeledes straks meddelelse til Island og Norge om sådanne afgørelser truffet af medlemsstater.
   2.   Island og Norge underretter straks Kommissionen om alle anmodninger og meddelelser, som de fremsender eller modtager i medfør af lufttransportaftalens artikel 8 som ændret ved protokollen. Kommissionen giver ligeledes straks meddelelse til Island og Norge om sådanne anmodninger og meddelelser, som fremsendes eller modtages af medlemsstater.
   3.   Island og Norge underretter straks Kommissionen om alle anmodninger og meddelelser, som de fremsender eller modtager i medfør af lufttransportaftalens artikel 9 som ændret ved protokollen. Kommissionen giver ligeledes straks meddelelse til Island og Norge om sådanne anmodninger og meddelelser, som fremsendes eller modtages af medlemsstater.
   Artikel 6
   Statsstøtte
   1.   Hvis Island eller Norge mener, at påtænkt eller faktisk støtte fra en statslig enhed på Amerikas Forenede Staters territorium vil have de negative virkninger på konkurrencesituationen, der er omhandlet i artikel 14, stk. 2, i lufttransportaftalen som ændret ved protokollen, skal de gøre Kommissionen opmærksom på situationen. Hvis en medlemsstat gør Kommissionen opmærksom på en tilsvarende situation, gør Kommissionen ligeledes Island og Norge opmærksom på denne.
   2.   Kommissionen, Island og Norge kan tage kontakt til den pågældende statslige enhed eller anmode om et møde i Det Fælles Udvalg, der er nedsat i medfør af artikel 18 i lufttransportaftalen som ændret ved protokollen.
   3.   Kommissionen, Island og Norge underretter straks hinanden, hvis de kontaktes af Amerikas Forenede Stater i medfør af artikel 14, stk. 3, i lufttransportaftalen som ændret ved protokollen.
   Artikel 7
   Opsigelse eller afslutning af den midlertidige anvendelse
   1.   En part kan når som helst ad diplomatiske kanaler give de andre parter skriftlig meddelelse om sin beslutning om at opsige denne tillægsaftale eller afslutte dennes midlertidige anvendelse. Denne tillægsaftale ophører eller anvendes ikke længere midlertidigt ved midnat (GMT) seks måneder efter datoen på den skriftlige meddelelse om opsigelse eller afslutning af den midlertidige anvendelse, medmindre meddelelsen trækkes tilbage efter aftale mellem parterne, inden denne periode udløber.
   2.   Uanset denne artikels øvrige bestemmelser gælder det, at hvis aftalen ophører, eller dennes midlertidige anvendelse afsluttes, ophører tillægsaftalen eller afsluttes dennes midlertidige anvendelse på samme tidspunkt.
   Artikel 8
   Midlertidig anvendelse
   Frem til aftalens ikrafttræden i henhold til artikel 9 aftaler parterne at anvende denne tillægsaftale midlertidigt, i det omfang det er tilladt efter gældende national lovgivning, fra datoen for undertegnelse af denne tillægsaftale eller datoen i aftalens artikel 5, alt efter hvilken af de to datoer, der er den seneste.
   Artikel 9
   Ikrafttræden
   Denne tillægsaftale træder i kraft på det seneste af følgende tidspunkter: enten a) én måned efter datoen for den sidste note i en udveksling af diplomatiske noter mellem parterne, hvor de bekræfter, at alle nødvendige ikrafttrædelsesprocedurer for denne tillægsaftale er afsluttet, eller b) på datoen, hvor aftalen træder i kraft.

      TIL BEKRÆFTELSE HERAF har undertegnede, som er behørigt bemyndiget hertil, undertegnet denne tillægsaftale.
      Udfærdiget i henholdsvis Luxembourg og Oslo, i tre eksemplarer den 16. og den 21. juni 2011 på bulgarsk, tjekkisk, dansk, nederlandsk, engelsk, estisk, finsk, fransk, tysk, græsk, ungarsk, islandsk, italiensk, lettisk, litauisk, maltesisk, norsk, polsk, portugisisk, rumænsk, slovakisk, slovensk, spansk og svensk, idet hver af disse tekster har samme gyldighed.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         Fyrir Ísland

         For Kongeriket Norge

         Voor het Koninkrijk België
         Pour le Royaume de Belgique
         Für das Königreich Belgien

         Deze handtekening verbindt eveneens het Vlaamse Gewest, het Waalse Gewest en het Brussels Hoofdstedelijk Gewest.
         Cette signature engage également la Région wallonne, la Région flamande et la Région de Bruxelles-Capitale.
         Diese Unterschrift bindet zugleich die Wallonische Region, die Flämische Region und die Region Brüssel-Hauptstadt.

         За Репyблика Бългaрия

         Za Českou republiku

         For Kongeriget Danmark

         Für die Bundesrepublik Deutschland

         Eesti Vabariigi nimel

         Thar cheann Na hÉireann
         For Ireland

         Για την Ελληνική Δημοκρατία

         Por el Reino de España

         Pour la République française

         Per la Repubblica italiana

         Για την Κυπριακή Δημοκρατία

         Latvijas Republikas vārdā –

         Lietuvos Respublikos vardu

         Pour le Grand-Duché de Luxembourg

         A Magyar Köztársaság részéről

         Għal Malta

         Voor het Koninkrijk der Nederlanden

         Für die Republik Österreich

         W imieniu Rzeczypospolitej Polskiej

         Pela República Portuguesa

         Pentru România

         Za Republiko Slovenijo

         Za Slovenskú republiku

         Suomen tasavallan puolesta
         För Republiken Finland

         För Konungariket Sverige

         For the United Kingdom of Great Britain and Northern Ireland